text: Liez fu quand il se sent montez,
   Car bien sot qu'il fu eschapez.
   Lors n'atendi pas longuement,
   Ains mist la main apertement
   Au front dou cheval, et tourna
   La cheville, et lors s'en ala
   Li chevaus à tout lui errant,
   Si très tost parmi l'air fendant,
   K'à merveilles s'en esbahirent
   Cil qui de là partir lé virent.
   Moult se tinrent pour deceü
   Quant ainsi eschapez lor fu.
   Li uns vers l'aultre regardoit.
   Chascuns si esbahis estoit
   Que il ne savoient que dire ;
   Corroucié furent et plain d'ire.
  